Palnupe (upe)
Šis raksts ir par upi. Par ciemu skatīt rakstu Palnupe. Šis raksts ir par Bolupes pieteku. Par Bakanu ezera pieteku skatīt rakstu Pelnupīte. Palnupe (arī Palnupīte, Pelnupe, Pelnupes strauts, Pelnupīte) ir Bolupes labā krasta pieteka Balvu novadā. Izteka - uz austrumiem no Vīksnas. Tek dienvidrietumu virzienā, lejtecē sagriežoties uz dienvidiem. Ietek Bolupē Balvu pilsētā starp Pērkonu un Balvu ezeriem. Upes krastos atrodas Slostova, Annasbirzs, Guznava, Tutinava. Pie Annasbirzs upi šķērso valsts autoceļš V454 (Pērkoņi – Vīksna – Mālupe), bet pie ieteces Bolupē - V490 (Balvi – Kuprava).